പെട്രോള് വില കുതിക്കുന്നു നേരിടാന് സല്മാനും കൂട്ടുകാരും മഞ്ചേരി : നിയന്ത്രണമില്ലാതെ കുതിക്കുന്ന പെട്രോള് വില വര്ദ്ധനവിനെ നേരിടാന് യുവാക്കള് നടത്തിയ ശ്രമം ശ്രദ്ധേയമാകുന്നു. മൂന്നു പേര്ക്ക് ഒരേ സമയം യാത്രചെയ്യാവുന്ന സൈക്കിള് നിര്മ്മിച്ചാണ് ഇവര് ഇന്ധന രഹിത വാഹന യാത്രയെന്ന ആശയം നാടിന് പരിചയപ്പെടുത്തുന്നത്. മഞ്ചേരി മുള്ളമ്ബാറ സലീംഹസീന ദമ്ബതികളുടെ മകന് സല്മാന് എന്ന അഞ്ജു, വട്ടപ്പാറ കല്ലായി മൊയ്തുഫാത്തിമ ദമ്ബതികളുടെ മക്കളായ നൗഷാദ്, നൗഫല്ബാബു, റിന്ഷാദ് മുന്ന, ദില്ഷാദ് ദിലു, ശാന്തിഗ്രാമില് അബ്ബാസ്സാജിത ദമ്ബതികളുടെ മക്കളായ സിബിന്, അസ്ബിന്, കാരക്കുന്ന് എന് മുജീബ് റഹ്മാന്ബേബി ദമ്ബതികളുടെ മകന് ഷിജാസ് റഹ്മാന് എന്നിവരാണ് മെക്ടോടെക് എന്ന് പേരിട്ട വാഹനത്തിന്റെ ശില്പ്പികള്. യുവാക്കളില് പലരും വിദ്യാര്ത്ഥികളാണ്.ആക്രിക്കടയില് നിന്നും വാങ്ങിയ മൂന്ന് പഴയ സൈക്കിളുകള് ഉപയോഗിച്ചാണ് മെക്ടോടെക്കിന്റെ നിര്മ്മാണമാരംഭിച്ചത്. അഞ്ചു ദിവസത്തോളമെടുത്തു പണി പൂര്ത്തിയാക്കാന്. ഇതിന് മഞ്ചേരി തുറക്കല് പിച്ചു ഇന്സ്ട്രീസിന്റെ സാങ്കേതിക സഹായവും ലഭിച്ചു. രണ്ടു ടയറുകളുള്ള സൈക്കിളിന് മൂന്ന് ഹാന്റിലുകളും മൂന്ന് സെറ്റ് പെഡലുകളുമാണുള്ളത്. ആറ് ചങ്ങലകള് ഉപയോഗിച്ചാണ് പെഡലുകളിലെ ചെയിനുകള് രൂപകല്പ്പന ചെയ്തിട്ടുള്ളത്. പത്തടിയോളം നീളം വരുന്ന സൈക്കിളില് മുന്ഭാഗത്തെ യാത്രികന് മാത്രമെ ബ്രേക്ക് പ്രവര്ത്തിപ്പിക്കാനാകൂ.ഇന്ധനവില വര്ദ്ധനവിനെതിരെ യുവാക്കള് ഈ ഭീമന് സൈക്കിളില് നഗരത്തില് നടത്തിയ സവാരി സാമൂഹിക മാധ്യമങ്ങളില് വൈറലായിരിക്കയാണ്. ഇന്ധനവിലയിലുണ്ടാകുന്ന അനിയന്ത്രിതമായ വിലക്കയറ്റം രാജ്യത്തെ കാളവണ്ടി യുഗത്തിലേക്ക് നയിക്കുമ്ബോള് ഇത്തരത്തിലുള്ള പരീക്ഷണങ്ങള് അനിവാര്യമെന്നാണ് കമന്റുകളിലൂടെയുള്ള പൊതുജനത്തിന്റെ വിലയിരുത്തല്. ബഷീര് കല്ലായി